Avlsrådets Årsreferat 2012

2012 var et noe ”uroligt” år innenfor avlsrådet med flere forandringer.

I Mai 2012 ble det valgt inn Sabine Maria Görtz som medlem.

Anne Skei Nilsen trakk seg ut i September 2012, Sabine Maria Görtz overtok hennes lederstilling.

I Oktober 2012 ble det valgt inn ett nytt avlsrådsmedlem, Linda Supersaxo. Styret lyktes ikke med å finne et tredje medlem til avlsrådet.

Det ble avholdt et fysisk møte den 10.September 2012 med Anne Skei Nilsen, Ingvild Tvete og Sabine Maria Görtz til stedet. En handlingsplan ble satt opp.

Videre ble det avholdt et offisielt Skype møte mellom Linda Supersaxo og Sabine Maria Görtz den 30.10.2012. Det er jevnlig kontakt mellom Linda Supersaxo og Sabine Maria Görtz både via mail og Skype ellers.

Avlsrådet utarbeidet nye, forbedrede avlsretningslinjer, som ble sendt ut til informasjon og samtykke til oppdrettere.

Begge avlsrådets medlemmer deltok hos Avlsrådskurset i regi av NKK i Januar 2013.

Avlsrådet satt opp en liste med sykdommer hos HG. Lista skal legges ut på hjemmesiden etter hvert.

Avlsrådet utarbeidet en helseundersøkelse, men når styret gjennomgikk undersøkelsen, kom det frem til at en undersøkelse via Hund og Helse vil være gunstigere å gjennomføre. Sabine opprettet kontakt med Frode Lingaas som gjennomfører undersøkelsen, forventet start er ca i Mai-Juni 2013.

Følgende saker ble behandlet fra Mai 2012 – Mars 2013

* Tre søknader om godkjenning av valpekull. Resultat: tre godkjent
* En søknad om dispensasjon fra avlsretningslinjer. Resultat: avslag
* To valpeforespørsler, hvor det ble gitt informasjon rundt valpekjøpet samt en henvisning til både norske og utenlandske oppdrettere
* Ett forespørsel angående kravene til hannhunder som skal godkjennes til avl
* En søknad om godkjenning av planlagt parring. Resultat: godkjent
* Ett forespørsel om råd til valg av avlshanne, avlsrådets synspunkter ble sendt tispeeier
* En mail fra en hannhundeier som stilte spørsmåltegn ved MH-krav. Sabine svarte og ba om mer/eksakt informasjon rundt antydete regler hos NKK, men fikk ikke svar på dette.
* En mail fra en oppdretter som stilte spørsmåltegn ved de nye avlsretningslinjene. Sabine svarte.
* Ett forespørsel fra en unghundeier som følte seg ”lurt” ved valpekjøpet, selger hevdet at kullet var godkjent fra HGK. Dette var ikke tilfellet. Det ble gitt råd og informasjon til unghundeieren.

For avlsrådet, Sabine Maria Görtz, Mars 2013

Sabine Maria Görtz